Hiér is die 20 beste hospitaleArgieffoto Discovery Health het vandeesweek weer sy jaarlikse peiling oor die beste hospitale in die land bekend gemaak. Die lys word elke jaar opgestel deur die Patient Survey Score (PaSS) wat pasiënte invul rakende die gehalte van die sorg wat hulle in ŉ betrokke jaar by hospitale ontvang het. Sowat 53 000 lede van Discovery wat in 2018 behandel is, is versoek om aan vanjaar se peiling deel te neem. Die lys is uit 202 hospitale saamgestel. Vanjaar se lys deur Discovery Health is die vyfde van sy soort en spog met vyf nuwelinge asook vyf hospitale wat al die afgelope vyf jaar dié gesogte lys haal. Dr. Roshini Moodley Naidoo, hoof van gehaltesorg by Discovery Health, het gesê dit is ŉ bewys van konsekwente hoëstandaardsorg in dié hospitale. Volgens Naidoo toon die jongste peiling se resultate dat pasiënte veral omgee oor hoe verpleegsters met pasiënte omgaan en kommunikeer oor medikasie en pynbestuur. “Dokters is sentraal tot gehaltesorg en sedert die aanvang van die peiling in 2015, het pasiënte dokters van al die kategorieë op die peiling die hoogste aangeskryf. In elke jaar wat daarop gevolg het, het pasiënte dokters al hoër aangeskryf en in 2018 het die dokter-kategorie die hoogste aanskrywing ontvang met ŉ indrukwekkende 85,7%.” Naidoo het gesê ŉ pasiënt se ervaring van ŉ hospitaal is die fondament van ŉ gesondheidsisteem wat presteer. “Ons verwelkom hardwerkende verpleegsters en dokters [van die top-20-hospitaalkategorie] en ons moedig ander fasiliteite aan om na soortgelyke vlakke van uitnemendheid te streef,” het Naidoo gesê. Hier is die lys van die 20 beste hospitale in alfabetiese volgorde: